Document ID: 32005D0657

ODLOČBA KOMISIJE
z dne 15. septembra 2005
o spremembi Dodatka B k Prilogi IX k Aktu o pristopu iz leta 2003 glede nekaterih obratov v sektorjih mesa, mleka in rib v Litvi
(notificirano pod dokumentarno številko K(2005) 3441)
(Besedilo velja za EGP)
(2005/657/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške ter zlasti odstavka (d) pododdelka I oddelka B poglavja 5 Priloge IX k Aktu,
ob upoštevanju naslednjega:
(1)
Litvi so bila odobrena prehodna obdobja za nekatere obrate, navedene v Dodatku B k Prilogi IX k Aktu o pristopu iz leta 2003.
(2)
Dodatek B k Prilogi IX k Aktu o pristopu iz leta 2003 je bil spremenjen z odločbami Komisije 2004/472/ES (1), 2004/473/ES (2) in 2005/421/ES (3).
(3)
Glede na uradno izjavo litovskega pristojnega organa so nekateri obrati v sektorjih mesa, mleka in rib zaključili postopek posodabljanja in so zdaj v celoti usklajeni s pravnimi akti Skupnosti. Nekateri obrati so prenehali opravljati svoje dejavnosti. Navedeni obrati se zato črtajo s seznama obratov v prehodu.
(4)
Nekateri obrati so vložili precej truda v to, da bi izpolnili strukturne zahteve, določene v pravnih aktih Skupnosti. Vendar ti obrati zaradi izjemnih tehničnih omejitev ne bodo mogli zaključiti postopka posodabljanja v predpisanemu roku. Zato je upravičeno, da se jim da več časa za zaključitev postopka posodabljanja.
(5)
Dodatek B k Prilogi IX k Aktu o pristopu iz leta 2003 je zato treba ustrezno spremeniti. Zaradi jasnosti ga je treba nadomestiti.
(6)
Stalni odbor za prehranjevalno verigo in zdravje živali je bil obveščen o ukrepih, predvidenih s to odločbo -
SPREJELA NASLEDNJO ODLOČBO:
Člen 1
Dodatek B k Prilogi IX k Aktu o pristopu iz leta 2003 se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 15. septembra 2005

Labels: 17
0
6
18
15